અત્યારે હીરામાં મંડી ચાલી રહી છે તેવામાં વરાછા નો એક હીરા દલાલ 11 જેટલા વેપારી પાસેથી વેચાણ માટે એક કરોડના હીરા લઈને પલાયન થી ગયો હતો. જોકે વેપારી દ્વારા પોલીસ માં ફરિયાદ કરતા પોલીસે આ ઠગ હીરા દલાલની ધરપકડ કરી છે.સુરત મહત્વનો ઉધોગ એટલે હીરા અને સુરતમાં હીરાનો ઉધોગ વિશ્વાસ પર ચાલે છે. આવી સ્થિતિમાં સુરતના વરાછા ખાતે આવેલા હીરા બજારમાં દરરોજ રસ્તા પર કરોડોના હીરાના સોદા થતા હોય છે. તેવામાં સુરતના વેડરોડ વિસ્તારમાં રહેતા હિતેશ મોરી હીરાનો વેપાર કરે છે. તેમની પાસેથી હીરા બજારમાં દલાલી કરતો તુષાર સવાણી 55 લાખના હીરા વેચવા માટે લઇ ગયો હતો. તે વેચાણ કરી રૂપિયા આપી જવાની વાત હતી. આ ઉપરાંત તુષાર અન્ય 10 વેપારી પાસેથી પણ આવી જ રીતે હીરા લઇ ગયો હતો.